Volgens die nuwe mynbouhandves (wat op 15 Junie 2017 in die Staatskoerant gepubliseer en tans tydelik agterweë gehou is hangende ’n geregtelike ondersoek oor die wetlikheid daarvan) moet aansoekers om prospekteringsregte “’n minimum van 50% + 1 aandeelhouding van swart persone hê” (of eenvoudig gestel, 51% swart eienaarskap). Houers van mynregte (teenswoordig of toekomstig) sal 30% swart eienaarskap moet hê – in vergelyking met die huidige 26%.
In 2016 het die DMB ’n konsepwetsontwerp voorgelê wat gemik was daarop om African Mining as ’n aparte maatskappy met nuwe mag te vestig. Onder hierdie wetsontwerp sal dit in staat wees om mynregte van die DMB te bekom, sy eie mynwerksaamhede te onderneem, en “aandele of ander belange” in maatskappye wat reeds betrokke is by mynbou te bekom.
Die duur verpligtinge wat op hoofrolspelers in die mynbedryf gelê word onder die nuwe handves, kan hulle ook aanmoedig om al hul mynbates te verkoop, en African Mining sal dan ’n voorkeurreg hê om dit te koop. As die mynregte van bestaande maatskappye gekanselleer word omdat hulle nie die nuwe handves nakom nie – en volle nakoming sal byna onmoontlik wees om vol te hou – sal African Mining boonop op die kantlyn wag vir die DMB om hierdie nuut beskikbare regte te verleen.
Die belangrikste struikelblok op die pad na sukses is gewoonlik slegte regering. Staatsmynmaatskappye (om die versigtige woorde van die Extractive Industries Source Book te gebruik) word dikwels gevange gehou deur klein en bevoorregte elite-groepe, wat hulle vir hul eie gewin eerder as vir nasionale belang gebruik.
Die nuwe mynwetsontwerp het baie ander skadelike gevolge. Sy waarskynlike rol in die bystaan van die staatsmynmaatskappy is egter rede genoeg om dit af te keur. Eerder as om die stygende armoedevlakke in Suid-Afrika teen te werk, sal dit die ANC verder bemagtig en sy sosialistiese doelwitte bevorder. Dit sal ook groot rykdom en mag aan ’n beperkte groep van korrupte politici en hul gunsteling- kapitalistiese kornuite bring.
Hierdie artikel is oorspronklik op die webwerf Biznews.com geplaas en met die toestemming van die IRV gebruik.
Onthou, ons land maak staat op ons goud om ons in tel te probeer hou in die wêreld. As ons goud weg is, wat kan ons die wêreld aanbied? See en Berge? Dit het baie lande. Die groot 5? Dis die hele Afrika vol?
@koos1: ek dink jy is bietjie agter. mynbou is lankal nie meer die prioriteit inkomste verdienste vanaf die buiteland vir hierdie land nie. Gaan google maar dan sal jy sien.
Daar is aanvanklik tydens die verhoor gesê Mahlangu kan nie verskyn nie omdat sy voorberei vir eksamens wat sy in die buiteland moet skryf.
Uiteindelik geregtigheid. Mens kan duidelik sien sy het nie in SA “gestudeer” nie want hier sou sy niks oorgekom het nie!
Mens kan nie met bloed op jou hande loop en dink jy gaan skotvry daarvan afkom. Jou wêreld word net kleiner (skorsing) tot jy nie meer kan funksioneer. Politieke leiers in SA dink hulle is verhewe bo die land en wêreld se wette, dies wiel draai stadig maar seker.
Nie seker van geregtigheid in SA nie, want die in die ANC wat haar die pos gegee het sal weer vir haar sorg soos wat hulle doen vir mekaar. Maar dit lyk my daar is darem wette in Engeland teen kriminele wat daar will wegkruip tot die stof gaan le.
‘n Mens moet daardie foto, met die kwaai gesig en grypende hande, ‘n afskrif van maak en in jou huis teen die gang se muur hang. As die kinders stout is sê jy vir hulle “pasop, Sakaboela kyk vir jou. Sy gaan jou vang.” Dit sal beter werk as ‘n paar rapse.
Hierdie resensie is vir enigiemand in wie se are viriele lewensenergie nog ernstig bruis en na ŉ veilige uitlaatklep soek. Dit maak nie saak of jy 14, 40 of 74 is nie. As jy dol is oor opwinding en jy, as ŉ wyse volwassene, nog steeds (skelm!) rekenaarspeletjies speel. Dis ook gerig op tieners wie se duime so oorontwikkel is van al die selfoondrukkery dat hulle wonder of dit nie binnekort gaan swel nie. Hierdie vrolike skynwerklikheid-kaperjolle is vir almal wat nog jonk van gees is en wat terugverlang na die dae van onbesonne jonk en onbesonne wees.
Die storie is nogal ingewikkeld. ŉ Jong man (Taye Sheridan) woon in 2044 in ŉ toekoms-stad waar die werklikheid so saai en selfs gevaarlik is, dat hy graag in ŉ skynwerklikheid ontsnap deur middel van ŉ 3D-konkoksie wat hy oor sy kop dra. Só ontdek hy dat die skepper van die Oasis-wêreld, waarin hy hom daagliks bevind en waar hy fantastiese avonture beleef, gesterf het. Die genie het drie sleutels aan sy rekenaarfoendie-dissipels nagelaat. Die persoon wat al drie eerste ontdek wen miljarde dollar. Maar nog belangriker: hy of sy erf al die kennis wat die uitvinder uitgedink het.